Kanados ir Lietuvos santykiai

Kanados ir Lietuvos santykiai – dvišaliai tarptautiniai santykiai tarp Kanados ir Lietuvos. Diplomatiniai santykiai užmegzti 1937 metais.

Nepriklausomybę pripažino 1991 m. rugpjūčio 26 d., pirmoji tarp Šiaurės Amerikos valstybių. Diplomatiniai santykiai atkurti 1991 m. rugsėjo 2 d.

Abi šalys yra Jungtinių Tautų, NATO, EBPO, kitų tarptautinių organizacijų narės.

Veikia gausi Kanados lietuvių bendruomenė (įkurta 1952 m.)Lithuanian Canadians. The Canadian Encyclopedia 2006 m. surašymo duomenimis, Kanadoje gyveno 59285 lietuvių kilmės asmenų, tarp jų - 1785 Lietuvos piliečių.  Dauguma Kanados lietuvių gyvena Ontarijo provincijoje, kur yra ir dauguma su lietuvybe susijusio paveldo Kanadoje. Tarp žymiausių lietuvių kilmės kanadiečių – Leonard Cohen, Birutė Galdikas, Ruta Lee, Arch Enemy vokalistė Alissa White-Glu, Gineso rekordų knygos rekordininkas poliglotas Powell Janulus ir kiti.

Tuo tarpu Lietuvoje 2022 m. pradžioje gyveno 84 Kanados piliečiai. 

Lietuvai Kanadoje atstovauja ambasadorius, reziduojantis Otavoje (dabartinis ambasadorius – Darius Skusevičius). Taip pat Toronte (Ontarijui) ir Sanžansiurrišeljė (Montrealio miestui ir Kvebekui) įsteigti generaliniai garbės konsulai, Vankuveryje (Britų Kolumbijai) ir Kalgaryje (Albertai) – garbės konsulai. Kanadai Lietuvoje atstovauja nepaprastasis ir įgaliotasis ambasadorius, reziduojantis Rygoje (dabartinis ambasadorius – Kevin Michael Ernest Rex). Vilniuje nuo 1992 m. veikia Kanados ambasados biuras.

Seime veikia Tarpparlamentinių ryšių su Kanada grupė (dabartinė pirmininkė – Morgana Danielė (Laisvės partija)).Tarpparlamentinių ryšių su Kanada grupė (lrs.lt)

 Santykių istorija 

 Pirmieji kontaktai iki 1918 m. 
Nors europiečiai pradėjo kolonizuoti Kanadą dar 1497 m. (neskaitant vikingų ekspedicijos, kuri įvyko dar anksčiau), nėra duomenų apie kolonistus iš LDK teritorijų iki pat XIX a., kuomet Kanada viena pirmųjų iš Britų imerijos teritorijų jau turėjo dominijos statusą.

Emigracija iš Lietuvos teritorijos į Kanadą prasidėjo XIX a. pabaigoje. 1907 m. Albertoje įkurtas kaimas, Vilniaus garbei pavadintas Vilna. Didžiausia ir seniausia bendruomenė įsikūrė Monrealyje. Čia 1907 m. įkurta lietuvių parapija, tapusi lietuvių bendruomenės centru. Pirmoji Šv. Kazimiero lietuvių bažnyčia buvo pastatyta 1915 m. Monrealio lietuviai yra didžiausia lietuvių bendruomenė prancūzakalbėse valstybėse.

 Santykiai 1918–1940 m. 

Lietuvių bendruomenė Kanadoje buvo pakankamai negausi iki pat Antrojo pasaulinio karo pabaigos (1921 m. gyveno 1970 lietuvių kilmės kanadiečių, dar 5000 imigravo tarpukariu.

1937 m. užmezgus diplomatinius santykius tarp šalių Toronte buvo įkurtas Lietuvos generalinis konsulatas, o pirmuoju garbės konsulu paskirtas pulkininkas leitenantas Geraldas L. P. Grant-Suttie.Kanada | Dvišalis bendradarbiavimas | Lietuva regione ir pasaulyje | Užsienio politika | Lietuvos Respublikos užsienio reikalų ministerija (urm.lt) 

Kvebeke sugriežtinus reikalavimus dėl prancūzų kalbos vartojimo, kai kurie Monrealio lietuviai ėmė keltis į Ontariją.

 Santykiai Lietuvos okupacijos metais 
Didžioji dalis lietuvių išeivių buvo į Kanadą perkelti dipukai, po Antrojo pasaulinio karo bėgdami nuo galimų sovietinių represijų. 1947 m. žiemą ir pavasarį perkeltųjų asmenų stovyklose lankėsi Kanados imigravimo tarnybos pareigūnai ir pareiškė priimsią keletą dešimčių tūkstančių imigrantų. Galop Kanada iš viso priėmė 157 687 pabėgėliusKraujelis, 134 psl., iš kurių 20 000 buvo iš Lietuvos.

Kanadoje visą sovietinės okupacijos laikotarpį veikė generalinis konsulatas Toronte, kur Lietuvos garbės generaliniu konsulu buvo G.L.P. Grant-Suttie. 1949 m. į tas pačias pareigas paskirtas V. Gylys. 1959–1989 m. – generalinis konsulas dr. Jonas Žmuidzinas. 1962 m. Lietuvos chargé d’affaires paskyrimas buvo pripažintas. Dr. Jonas Žmuidzinas buvo įrašytas į Kanados vyriausybės oficialų diplomatų sąrašą, kuriame vienintelis iš Baltijos valstybių diplomatų figūravo ligi mirties. 1990 m. pradžioje Lietuvos garbės generaliniu konsulu Toronte tapo Haris Lapas. Kanados vyriausybė oficialiai pripažino Lietuvos garbės generalinį konsulą 1990 m. lapkričio mėnesį.

Kanada kelis kartus buvo deklaravusi Baltijos valstybių aneksijos nepripažinimą. 1947 m. Kanados užsienio reikalų ministras informavo, kad Kanados vyriausybė yra pripažinusi, kad Estija yra de facto inkorporuota į TSRS, tačiau nepripažįsta šio fakto de jure. Vis dėlto analogiško pareiškimo dėl Latvijos ir Lietuvos nebuvo. 1948 m. priminė, kad Kanada nėra pripažinusi Lietuvos inkorporacijos į TSRS de jure, kuomet 1948 m. kovo 12 d. TSRS ambasada Kanadoje paskelbė, jog Klaipėdos krašto gyventojai turi registruotis SSRS konsulatuose ar ambasadojeKraujelis, 149 psl.. 1954 m. gegužės 17 d. Kanados vyriausybės atstovas parlamente oficialiai pareiškė, jog nebuvo progos, kad Kanados vyriausybė būtų maniusi esant reikalinga iš naujo formaliai patvirtinti ar atšaukti Baltijos valstybių pripažinimą de jure. Taip pat 1975 ir 1985 m. Kanada buvo oficialiai deklaravusi de jure nepripažįstanti Baltijos šalių inkorporavimo į TSRS.

 Santykiai po 1991 m. 
Po diplomatinių santykių atkūrimo tarp šalių pasirašytos sutartis dėl pajamų ir kapitalo dvigubo apmokestinimo ir fiskalinių pažeidimų išvengimo (1996 m.), sutartis dėl socialinės apsaugos (2005 m.) ir susitarimas dėl jaunimo mainų (2009 m.)

1997 m. tarp Kanados nacionalinės gynybos departamento ir Lietuvos krašto apsaugos ministerijos pasirašyti NATO Taikos partnerystės programa ir tarpusavio supratimo protokolas, galiojęs iki Lietuvos įstojimą į NATO 2004 metais.Kanados santykiai su Lietuva – Visuotinė lietuvių enciklopedija (vle.lt)

Kanados pajėgos dalyvavo NATO oro policijos misijoje Baltijos šalyse 2014–2015 m. Taipogi Kanada finansiškai rėmė Vilniuje veikiantį NATO Energetinio saugumo kompetencijos centrą.

 Švietimo, mokslo ir technologiniai mainai ir kultūrinis bendradarbiavimas 
Albertoje esančiame Edmontone veikia Lietuvių namai. Toronte, įskaitant priemiesčius, gyvena apie 18 000 lietuvių. Veikia Lietuvių namai, lietuviškas pensionatas „Vilniaus rūmai“, lietuviška Prisikėlimo parapija su vienuolynu ir slaugos namais. Misisaugoje veikia lietuvių kultūros centras „Anapilis“, kuriame yra ir Lietuvos kankinių bažnyčia, muziejus-archyvas ir vienintelės Kanadoje lietuviškos kapinės.Ontarijas. Gabalėliai Lietuvos

Į lietuvių kalbą yra išversta Margaret Atwood, Marie-Claire Blais, Douglas Coupland, Malcolm Lowry, Carol Matas, Lucy Maud Montgomery, Michael Ondaatje, Pilkosios Pelėdos, Nino Ricci, Gabrielle Roy, Ernest Thompson Seton, Jane Urquhart ir kitų Kanados rašytojų kūrinių.Kanados literatūra – Visuotinė lietuvių enciklopedija (vle.lt)

Lietuvoje koncertavo choras Festival Singers of Canada (1977), Purcellio kamerinis ansamblis (1979 m.), džiazo trio H. Fraseris ir draugai (1981 m.), fleitininkas P. Hornas ir džiazo ansamblis (1983 m.), Hertzo trio (1984 m.), pianistai M. A. Ireland (1960 m.), H. Brassard’as (1978 m.), A. Ozolinis (1979 ir 1981 m.), A. Kuerti (1981 m.), dainininkai L. Marshall (1964 m.), R. Verreau (1965 m.), J. Rouleau (1966 ir 1969 m.), C. Léveillée (1968 m.), B. Turgeonas (1972 m.), D. Bellis (1973 m.), G. Gabora (1975, 1976 ir 1979 m.), P. Julien (1975 m.), dirigentas O.‑W. Muelleris (1970 m.), fagotininkas G. Zukermanas (1972, 1976, 1978, 1981 ir 1983 m.), vargonininkas A. Mérineau (1973 ir 1980 m.), trimitininkas K. Wheeleris (1998 m.) ir kiti.Kanados muzika – Visuotinė lietuvių enciklopedija (vle.lt)

Tuo tarpu lietuviai, po Antrojo pasaulinio karo emigravę į Kanadą, susibūrė į įvairius muzikos kolektyvus. Kanadoje nuo 1950 m. veikia Aušros Vartų parapijos choras Montrealyje, nuo 1975 m. – mišrus choras „Volungė“, nuo 1978 m. – vyrų choras „Aras Toronte“. Praeityje veikė mišrus choras „Varpas“ (vadovas S. Gailevičius), 1976–1987 m. veikė „Ramunėlių ansamblis“ (vadovės R. Šiulys ir L. Lukša-Cassidy). 1978 ir 1987 metų vasarą organizuotos Lietuvių dainų šventės. Tarp profesionalių Kanados muzikantų yra lietuvių kilmės atlikėjų: dainininkai E. Kardelienė, L. Šukytė (Sukis), G. Capkas (Čapkauskienė), A. Fine (bosas), smuikininkė D. Pomeranz (Pomerancaitė-Mazurkevich).

Kanados lietuvių bendruomenės iniciatyva viena gatvė Monrealyje buvo pavadinta Rue Lithuania.Monrealis (Kvebekas, Kanada). Gabalėliai Lietuvos

 Ekonominiai santykiai 
2020 m. duomenimis, prekybos apyvarta tarp Lietuvos ir Kanados siekė 145 mln. eurų, o Kanada buvo 37-a pagal prekybos apimtis Lietuvos prekybos partnerė.

Prekybos balanse vyrauja eksportas iš Lietuvos į Kanadą.

 Eksportas sudaro 122,6 mln. eurų; Kanada yra 29-a pagal prekybos apimtis eksporto partnerė.
 Importas sudaro 22,4 mln. eurų; Kanada yra 51-a pagal prekybos apimtis importo partnerė. Daugiausiai importuojama produkcija: antžeminio transporto priemonės ir jų dalys (25%), orlaiviai ir jų dalys (19%), elektros mašinos, jų įranga ir dalys (12%), branduoliniai reaktoriai, katilai (boileriai), mašinos, mechaniniai įrenginiai, jų dalys (7%), farmacijos produktai (6%).

Pagal tiesioginių užsienio investicijų Lietuvoje dydį Kanada yra 27-a (investicijos siekia 53,5 mln. eurų). Savo ruožtu Lietuvos tiesioginių investicijų Kanadoje 2020 m. neužfiksuota.

Nuo 1991 m. Kanados vyriausybė remia techninio ekonominio bendradarbiavimo programų ir projektų įgyvendinimą Lietuvoje per Kanados tarptautinės plėtros agentūrą (Canadian International Development Agency, CIDA).Kanados santykiai su Lietuva – Visuotinė lietuvių enciklopedija (vle.lt)

Pilietiniai mainai
 Metai  2016Migracijos metraštis 2015 , Migracijos departamentas prie VRM  2020Migracijos metraštis 2019 , Migracijos departamentas prie VRM  2021Migracijos metraštis 2020 , Migracijos departamentas prie VRM  2022Migracijos metraštis 2021 , Migracijos departamentas prie VRM Kanados piliečių skaičius Lietuvoje 44  63  78  84

 Metai  2011  2016  Lietuvos kilmės kanadiečių skaičius Kanadoje 49 130  59 285

 Pasiuntinių ir ambasadorių sąrašas 

 Pasiuntiniai Lietuvai 
 1991-1995 m. – Michael Phillips (pirmasis Kanados ambasadorius Lietuvai; rezidavo Stokholme)
 1995-1999 m. – William Clarke
 1999-2002 m. – Peter McKellar (rezidavo Rygoje)
 2002-2005 m. – Robert Andrigo (rezidavo Rygoje)
 2005-2008 m. – Claire A. Poulin
 2008-2011 m. – Scott Heatherington
 2012-2014 m. – John Arthur Morrison
 2015-2018 m. – Alain Hausser
 nuo 2018 m. – Kevin Michael Ernest Rex (reziduoja Rygoje)

 Pasiuntiniai Kanadoje 
 1995–2000 m. – Alfonsas Eidintas (pirmasis ambasadorius Kanadai; iki 1997 m. rezidavo Vašingtone)
 2000–2002 m. – Rimantas Šidlauskas
 2002–2008 m. – Sigutė Jakštonytė
 2008–2012 m. – Gintė Damušytė
 2012 m. rugpjūčio 2 d. – 2016 m. liepos 14 d. – Vytautas Žalys
 2017–2019 m. – Darius Pranckevičius
 nuo 2019 m. – Darius Skusevičius  (Ambasados Kanadoje inf.)

 Lietuviškų ordinų kavalieriai 
Už nuopelnus Lietuvai iki 2021 m. apdovanota 50 Kanados piliečių.Apdovanotų asmenų duomenų bazė , Lietuvos Respublikos Prezidento kanceliarija

 Ieva Adomavičienė (2002 m. birželio 13 d., LDK Gedimino ordino Riterio kryžius)
 Albinas Artičkonis (2004 m. vasario 6 d., Vyčio Kryžiaus ordino medalis)
 Pranas Berneckas ((1998 m. vasario 10 d., LDK Gedimino ordino medalis)
 Vytautas Birieta (2001 m. birželio 13 d., LDK Gedimino ordino Karininko kryžius)
 Vytautas Bučionis (2003 m. sausio 8 d., Sausio 13-osios atminimo medalis)
 Sarmite Bulte (2005 m. birželio 22 d., Ordino „Už nuopelnus Lietuvai“ Karininko kryžius)
 Petras Česnulis (1995 m. vasario 13 d., LDK Gedimino ordino medalis)
 Joe Clark (1992 m. vasario 12 d., Sausio 13-osios atminimo medalis)
 Elena Dauguvietytė-Kudabienė (2001 m. birželio 13 d., LDK Gedimino ordino Karininko kryžius)
 Genovaitė Dumčiūtė-Breichmanienė (2001 m. birželio 13 d., LDK Gedimino ordino Karininko kryžius)
 Antanas Firavičius (1993 m. lapkričio 27 d., Vyčio Kryžiaus ordino Karininko kryžius)
 Jesse Fliss (1996 m. liepos 2 d., LDK Gedimino ordino Riterio kryžius)
 Pranas Gaida-Gaidamavičius (1993 m. balandžio 7 d. apdovanotas Sausio 13-osios atminimo medaliu, 2002 m. birželio 13 d. – LDK Gedimino ordino Riterio kryžiumi, 2009 m. vasario 4 d. – Ordino „Už nuopelnus Lietuvai“ Komandoro didžiuoju kryžiumi)
 Birutė Marija Filomena Galdikas (2010 m. birželio 23 d., Ordino „Už nuopelnus Lietuvai“ Karininko kryžius)
 Sigitas Krašauskas (1999 m. spalio 19 d., LDK Gedimino ordino Riterio kryžius)
 Gintautas Kvedaras (2007 m. sausio 5 d., Sausio 13-osios atminimo medalis)
 Haris Lapas (1999 m. gruodžio 30 d., LDK Gedimino ordino Karininko kryžius)
 Mervyn Meadows R. (1992 m. sausio 11 d., Sausio 13-osios atminimo medalis)
 Brian Mulroney (1992 m. vasario 12 d., Sausio 13-osios atminimo medalis)
 Birutė Nagienė (2002 m. birželio 13 d., LDK Gedimino ordino Riterio kryžius)
 Kęstutis Norkus, (2002 m. sausio 16 d., Kariuomenės kūrėjų savanorių medalis)
 Algis Pacevičius) (1992 m. vasario 12 d., Sausio 13-osios atminimo medalis ir 2004 m. vasario 6 d., Ordino „Už nuopelnus Lietuvai“ Riterio kryžius)
 Antanas Pacevičius (1999 m. gruodžio 30 d., LDK Gedimino ordino Riterio kryžius)
 Vytautas Pečiulis (2007 m. birželio 14 d., Ordino „Už nuopelnus Lietuvai“ medalis)
 Vilius Pėteraitis (2002 m. birželio 13 d., LDK Gedimino ordino Karininko kryžius)
 Gabija Marija Petrauskas (2015 m. vasario 16 d., LDK Gedimino ordino Riterio kryžius)
 Vladas Petrauskas (2018 m. liepos 3 d., Ordino „Už nuopelnus Lietuvai“ Karininko kryžius)
 Regina Piečaitis (2009 m. birželio 26 d., Ordino „Už nuopelnus Lietuvai“ Riterio kryžius)
 Mečys Pranevičius (1999 m. lapkričio 22 d., Kariuomenės kūrėjų savanorių medalis)
 Hetherington Ted Price (2005 m. birželio 22 d., Ordino „Už nuopelnus Lietuvai“ medalis)
 Ginutis Procuta (2017 m. vasario 15 d., Ordino „Už nuopelnus Lietuvai“ Riterio kryžius)
 Edmundas Putrimas (2003 m. vasario 3 d., LDK Gedimino ordino Karininko kryžius)
 Jean Robillard (2004 m. birželio 25 d., Ordino „Už nuopelnus Lietuvai“ Riterio kryžius)
 Bronius Saplys (1995 m. vasario 13 d., LDK Gedimino ordino medalis ir 2005 m. sausio 13 d., Ordino „Už nuopelnus Lietuvai“ Karininko kryžius)
 Algimantas Saunoris (2005 m. birželio 22 d., LDK Gedimino ordino Karininko kryžius)
 Česlovas Senkevičius (2002 m. birželio 13 d., LDK Gedimino ordino Riterio kryžius)
 Anthony Sileika (2004 m. vasario 6 d., Ordino „Už nuopelnus Lietuvai“ Riterio kryžius)
 Viktoras Algirdas Sniečkus (2002 m. birželio 13 d., LDK Gedimino ordino Karininko kryžius)
 Liudas Stankevičius (2004 m. vasario 6 d., Vytauto Didžiojo ordino Riterio kryžius)
 Arūnas Staškevičius (2008 m. birželio 26 d., Ordino „Už nuopelnus Lietuvai“ Riterio kryžius)
 Herbert Samuel Stovel (2006 m. sausio 10 d., Ordino „Už nuopelnus Lietuvai“ medalis)
 Liuda Stungevičius-Laugalytė (2005 m. birželio 22 d., LDK Gedimino ordino medalis)
 Josep Uleckas (2000 m. balandžio 2 d., Kariuomenės kūrėjų savanorių medalis)
 Algirdas Kazys Vaičiūnas (1999 m. gruodžio 30 d., LDK Gedimino ordino Riterio kryžius)
 Steponas Stepas Varanka (1995 m. vasario 13 d., LDK Gedimino ordino medalis)
 Romualdas Vaštokas (2004 m. vasario 6 d., Ordino „Už nuopelnus Lietuvai“ Riterio kryžius)

 Šaltiniai 

 Literatūra 


 Taip pat skaitykite 
 Kanados lietuviai

 Nuorodos 
 Kanada | Dvišalis bendradarbiavimas | Lietuva regione ir pasaulyje | Užsienio politika | Lietuvos Respublikos užsienio reikalų ministerija (urm.lt) 
 Kanada | Dvišaliai ekonominiai ryšiai su užsienio šalimis | Prekybiniai ekonominiai santykiai | Ekonominė diplomatija | Lietuvos Respublikos užsienio reikalų ministerija (urm.lt) 
 Kanados santykiai su Lietuva – Visuotinė lietuvių enciklopedija (vle.lt)
 Straipsnis apie lietuvišką paveldą Kanadoje

Kategorija:Lietuvos diplomatiniai santykiai
Kategorija:Kanada